**Obrazloženje općeg dijela izvještaja o izvršenju financijskog plana**

U izvještajnom razdoblju ostvareni su ukupni prihodi u iznosu od 1.791.203,16 eura dok su za isto razdoblje prethodne godine iznosili 257.201,29 eura. Najvećim dijelom ih čine prihodi od pomoći od međunarodnih organizacija te institucija i tijela EU koji su ostvareni u iznosu od 987.598,04 eura i prihodi iz proračuna u iznosi od 747.798,12 eura.

Prihodi od naknade za koncesije iznose 18.290,30 eura, prihodi od upravnih i administrativnih pristojbi, pristojbi po posebnim propisima i naknada iznose 29.521,82 eura dok prihodi od pruženih usluga iznose 7.994,88 eura.

Ukupni prihodi veći su u odnosu na isto razdoblje prethodne godine zbog početka radova u okviru projekta Izgradnja terminala za pretovar rasutih tereta u luci Osijek koji se financira iz Kohezijskog fonda i državnog proračuna.

Ukupni rashodi u izvještajnom razdoblju iznose 1.778.330,49 eura dok su za isto razdoblje prethodne godine iznosili 185.834,93 eura. Najvećim dijelom se odnose na rashode za nabavu proizvedene dugotrajne imovine u iznosu od 1.518.532,07 eura čime se pokrivaju rashodi kapitalnih investicija Lučke uprave Osijek.

Rashodi za zaposlene iznose 100.939,75 eura, materijalni rashodi 158.604,36 eura, financijski rashodi 254,31 eura.

U izvještajnom razdoblju Lučka uprava Osijek nema ostvarenih primitaka i izdataka.

U 2023. godinu izvršen je prijenos neutrošenih prihoda iz 2022. godine u ukupnom iznosu od 205.150,62 eura, a čine ga neutrošeni prihodi od pruženih usluga u iznosu od 20.601,90 eura i prihodi od ostalih naknada i pristojbi za posebne namjene u iznosu od 184.548,72 eura.

Na kraju izvještajnog razdoblja neutrošeni prihodi za prijenos iznose 218.023,29 eura.

**Posebni izvještaj u polugodišnjem izvještaju o izvršenju financijskog plana**

Posebni izvještaj u polugodišnjem izvještaju o izvršenju financijskog plana proračunskog i izvanproračunskog korisnika je izvještaj o zaduživanju na domaćem i stranom tržištu novca i kapitala i izvještaj o danim jamstvima i plaćanjima po protestiranim jamstvima.

U izvještajnom razdoblju Lučka uprava Osijek nije zadužena na domaćem i stranom tržištu novca i kapitala.

U izvještajnom razdoblju Lučka uprava Osijek nema danih jamstava niti plaćanja po protestiranim jamstvima.

 Ravnateljica

 dr.sc. Iva Horvat, dipl.iur.